تورکیه-‌ده سون 24 ساعات عرضینده داها 87 نفر یئنی نوع کروناویروس‌دان (کووید-19) وفات ائدیب.
بو باره‌ده تورکیه-‌نین ساغلیق ناظیری فخرالدین کوجا بیلدیریب.
اونون سؤزلرینه گؤره، اؤلکه‌ده کروناویروس‌دان اؤلن‌لرین عمومی سایی 812 نفره چاتیب.
ناظیر بیلدیریب کی، اؤلکه‌ده 4 مین 117 یئنی یولوخما حالی قئیده آلینیب، یولوخان‌لارین عمومی سایی 38 مین 226 نفره چاتیب.
دونیادا کروناویروس اینفکسیونا ایندیدک یولوخان‌لارین سایی 1 میلیون 485 مینی اؤتوب. بون‌لارین 318 مین 875 نفری ساغالیب، 87 مین 292 نفری ایسه اؤلوب.
دونیا ساغلیق تشکیلاتی فوریه نین 11-ده اینفکسیونانین آدینی کووید-19 قویوب، مارس آیی نین 11-ده ایسه کروناویروسو پاندمی اعلان ائدیب.
